Referat af menighedsrådsmøde mandag d. 11. oktober 2021

Til stede: Helle Petersen, Marie Louise Villadsen, Jesper Schmidt Hansen, Kamilla Holmgren, Lisbeth Faurum, Allan Nielsen

1. Snak om tro, oplæg v/Kasper

Vi tog et samtalekort fra Debatkort om Folkekirken: Bør det være et kald at arbejde ved kirken?

2. Orientering v/formand

Vi havde en fin høstgudstjeneste. Tak til alle de frivillige.

Yvonne har fået nyt køkken i graverhuset. Det mangler stadig lidt arbejde på det. Der er også lidt skimmelproblemer. MJ Byg er sat på sagen.

Indvendig kalkning vi har taget imod det billigste af de indkomne tilbud, Mikael Martlev. Han påbegynder senest mandag den 1. november. Det billigste er meget billigere end de andre; vi vil spørge arkitekten, om der kan være risiko for, at der bliver anvendt underbetalt arbejdskraft.

3. Regnskab

Revisionsprotokollatet for regnskab 2020 er kommet fra revisoren. De havde ingen bemærkninger. Vi tager det til efterretning.

De endelige budgettal er kommet. I forhold til det foreløbige budgettal, vi har lagt det foreløbige budget ud fra, har vi fået 38.256 kr. mere. Det betyder, at overskuddet på budgettet 2022 stiger tilsvarende.

Vi indgav det endelige budget, som er stemplet: Landet-Ryde sognes menighedsråd, CVR-nr. 18279312, Budget 2022, Endeligt budget afleveret d. 11-10-2021 kl. 20.01.

Provstiets bemærkninger til regnskabet for 2.kvt. 2021: Der er 100000 kr. for meget i kassebeholdningen, som bør sættes over på opsparingskontoen. Vi imødekommer ønsket.

Merete har fået et årshjul for 2022 fra provstiet. Vi andre har det ikke. Merete scanner det ind og deler det med os.

Afholdelse af ferie: Marie Louise træffer aftale med de ansatte om afholdelse af ferie inden for ferieåret, eller evt. overflytning til næste ferieår, og giver Merete besked inden jul.

4. Udsættelse af udvendig kalkning, Ryde

MJ Byg kan ikke nå at kalke kirken udvendig i år. Vi vil bede ham om at give en termin på, hvornår det så kan blive.

5. Procedure for sikring af gravsten

Vi har lavet lister over de gravsten på Landet og Ryde kirkegårde, der skal sikres. Kamilla kontakter Nakskov Kirkegård for at bede dem udføre arbejdet.

6. Fastsættelse af vikarsatser for organister

Marie Louise har arbejdet med at sætte sig ind i Kirkemusikerforeningens satser. Kasper kan forhandle løn ud fra disse takster, men med frihed til at tilbyde 100 kr. over, hvad taksterne siger.

Vi laver en procedure, hvor Kasper efter lønforhandlingen sender bekræftelsesmail cc til Merete og Marie Louise.

7. Indvielse af altersølv d. 17. oktober

Vi har styr på det.

8. Orientering om alarmsystem v/Jesper

9. Julefrokost

Vi satser på d. 26.11, men Helle tager de fraværende med på råd.

10. Evt.

Næste møde: tirsdag den 16. november kl. 19

*Referat: Kasper Høyer*